CELEX: 32022R0413
Language: fi
Date: 2022-03-10 00:00:00
Title: Komission täytäntöönpanoasetus (EU) 2022/413, annettu 10 päivänä maaliskuuta 2022, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 330. kerran

14.3.2022   
               
               
                  FI
               
               
                  Euroopan unionin virallinen lehti
               
               
                  L 85/1
               
            
         KOMISSION TÄYTÄNTÖÖNPANOASETUS (EU) 2022/413,
         annettu 10 päivänä maaliskuuta 2022,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 330. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.
                  
               
                     (2)
                  
                  
                     Yhdistyneiden kansakuntien turvallisuusneuvoston pakotekomitea päätti 7 päivänä maaliskuuta 2022 lisätä kohdan niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee.
                  
               
                     (3)
                  
                  
                     Sen vuoksi asetuksen (EY) N:o 881/2002 liitettä I olisi muutettava.
                  
               
                     (4)
                  
                  
                     Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä maaliskuuta 2022.
            
               
                  Komission puolesta
               
               
                  Puheenjohtajan nimissä
               
               
                  Pääjohtaja
               
               
                  Rahoitusvakauden, rahoituspalvelujen ja pääomamarkkinaunionin pääosasto
               
            
         
         
            (1)  EYVL L 139, 29.5.2002, s. 9.
      
      
         
            LIITE
            Lisätään asetuksen (EY) N:o 881/2002 liitteessä I olevaan oikeushenkilöiden, ryhmien ja yhteisöjen luetteloon kohta seuraavasti:
            
               ”KHATIBA AL-TAWHID WAL-JIHAD (KTJ), (alkuperäinen kirjoitustapa: Катиба ат-Таухид валь-Джихад); alias: a) JANNAT OSHIKLARI; b) Jama`at al-Tawhid wal-Jihad; entinen: JANNAT OSHIKLARI. Osoite: ei tiedossa. Lisätiedot: Khatiba al-Tawhid wal-Jihad (entinen Jannat Oshiklari) on terroristijärjestö, joka toimii kansainvälisen terroristijärjestön Al-Nusrah Front for the People of the Levant -järjestön alaisuudessa. Ryhmä toimii pääasiassa Haman, Idlibin ja Ladhiqiyahin maakunnissa Syyrian arabitasavallassa ja toteuttaa operaatioita myös Turkissa, Kirgisiassa, Uzbekistanissa, Venäjän federaatiossa, Tadžikistanissa, Kazakstanissa, Egyptissä, Afganistanissa ja Ukrainassa. KTJ:lla on noin 500 taistelijaa. KTJ tekee yhteistyötä myös Khatiba Imam al-Bukharin ja Islamic Jihad Group -ryhmän kaltaisten terroristijärjestöjen kanssa. 7 d artiklan 2 kohdan i alakohdassa tarkoitettu nimeämispäivä: 7.3.2022.”